*Likumprojekts*

**Grozījumi Nolietotu transportlīdzekļu apsaimniekošanas likumā**

Izdarīt Nolietotu transportlīdzekļu apsaimniekošanas likumā (Latvijas Vēstnesis, 2004, 5.nr, 2010, 102.nr, 2010, 205.nr, 2013, 243.nr.) šādus grozījumus:

1. Izslēgt 1.panta 2.punktā vārdus „vai iesniedzis pieteikumu C kategorijas piesārņojošu darbību veikšanai”.

2. Izteikt 7.panta pirmo daļu šādā redakcijā:

„(1) Pašvaldība tās teritorijā ārpus ceļa novietotu transportlīdzekli saskaņā ar Ceļu satiksmes likumu pārvieto piespiedu kārtā, novietojot to speciālā stāvvietā, ja tas Ministru kabineta noteiktā kārtībā atzīstams par atmestu nolietotu transportlīdzekli. Ministru kabinets nosaka kārtību un prasības atmestu nolietotu transportlīdzekļu nodošanai apstrādes uzņēmumam.”

3. Izslēgt 9.panta trešajā daļā vārdus „vai iesniedz pieteikumu C kategorijas piesārņojošu darbību veikšanai”.

4. Izteikt 13.panta pirmo daļu šādā redakcijā:

„(1) Nolietotu transportlīdzekļu apstrādes uzņēmums pārskatu par iepriekšējo kalendāra gadu iesniedz katru gadu līdz 1. martam valsts sabiedrībai ar ierobežotu atbildību „Latvijas Vides, ģeoloģijas un meteoroloģijas centras” (turpmāk – komersants), kuram uzdevumu šos pārskatus pieņemt ir deleģējusi Vides aizsardzības un reģionālās attīstības ministrija, slēdzot deleģēšanas līgumu Valsts pārvaldes iekārtas likumā noteiktajā kārtībā. Ministru kabinets nosaka pārskatā ietverto informāciju un pārskata veidlapas paraugu.”

1. Izslēgt 14.panta pirmajā daļā vārdus „Valsts vides dienests vai”.
2. Papildināt pārejas noteikumus ar jaunu punktu šādā redakcijā:

„3. Grozījums šā likuma 7.panta pirmajā daļā stājas spēkā 2016.gada 1.janvārī.”

1. Izteikt sadaļu „Informatīva atsauce uz Eiropas Savienības direktīvu” šādā redakcijā:

„Informatīva atsauce uz Eiropas Savienības direktīvām

Likumā iekļautas tiesību normas, kas izriet no:

1. Eiropas Parlamenta un Padomes 2000.gada 18.septembra direktīvas 2000/53/EK par nolietotiem transportlīdzekļiem;
2. Eiropas Komisijas 2013.gada 17.maija direktīvas 2013/28/ES, ar ko groza II pielikumu Eiropas Parlamenta un Padomes Direktīvā 2000/53/EK par nolietotiem transportlīdzekļiem.”

Iesniedzējs:

vides aizsardzības un

reģionālās attīstības ministrs K. Gerhards

Vīza:

valsts sekretārs G. Puķītis

03.06.2015., 16:00

276

M. Buša

67026569,

[madara.busa@varam.gov.lv](mailto:madara.busa@varam.gov.lv)